PATVIRTINTA

Joniškio r. Skaistgirio gimnazijos

direktoriaus 2019 m. gruodžio 19 d.

įsakymu Nr. V-145

**JONIŠKIO R. SKAISTGIRIO GIMNAZIJOS TĖVŲ KOMITETO NUOSTATAI**

1. **BENDROSIOS NUOSTATOS**
2. Joniškio r. Skaistgirio gimnazijos tėvų komitetas (toliau – Tėvų komitetas)*–* tėvų bendruomenės sambūris, kuris padeda gimnazijos direktoriui spręsti psichologines, bendravimo, mokymosi ir kitas problemas, domisi mokinių dienos ir savaitės krūviu, kartu su gimnazijos vadovais ir mokytojais jį koreguoja, talkina organizuojant mokinių ekskursijas, išvykas, popamokinę veiklą, dalyvauja tobulinant ugdymo procesą ir sprendžiant gimnazijos ūkines problemas.
3. Tėvų komitetas savo veiklą grindžia Lietuvos Respublikos Švietimo įstatymu, Joniškio r. Skaistgirio gimnazijos nuostatais.
4. Tėvų komiteto nuostatuose apibrėžiamos tėvų komiteto funkcijos, sudėtis, rinkimų tvarka, valdymas ir veiklos organizavimas.

**II. STRUKTŪRA, VADOVAVIMAS, RINKIMAI**

1. Tėvų komitetas renkamas vieneriems mokslo metams mokslo metų pradžioje.
2. Tėvų komitetą sudaro ikimokyklinio ugdymo skyriaus, priešmokyklinio ugdymo grupės ir 1–12 klasių tėvų komitetų pirmininkai bei jų pavaduotojai.
3. Pirmąjį Tėvų komiteto posėdį inicijuoja gimnazijos direktorius.
4. Tėvų komiteto veiklai koordinuoti renkamas pirmininkas ir pavaduotojas. Rinkimai vykdomi balsuojant, atsižvelgiant į gautų balsų daugumą.
5. Tėvų komiteto posėdžiai yra teisėti, jei juose dalyvauja ne mažiau kaip pusė tėvų komiteto narių.
6. Sprendimai priimami posėdyje dalyvaujančių tėvų komiteto narių balsų dauguma.
7. Tėvų komiteto posėdžiai šaukiami esant reikalui.
8. **TĖVŲ KOMITETO FUNKCIJOS**
9. Tėvų komitetas atlieka šias funkcijas:
   1. teikia pasiūlymus dėl nuostatų pakeitimo;
   2. atstovauja klasės, mokyklos interesams;
   3. atstovauja vaikų tėvų (globėjų) interesams, sprendžiant mokyklos finansavimo, mokinių saugumo užtikrinimo klausimus;
   4. bendradarbiauja su gimnazijos administracija, kitomis gimnazijos savivaldos institucijomis;
   5. deleguoja atstovus į gimnazijos tarybą;
   6. svarsto tėvų pageidavimus ir teikia pasiūlymus gimnazijos tarybai ir/ar gimnazijos administracijai;
   7. dalyvauja gimnazijos veiklos planavime ir įgyvendinime;
   8. dalyvauja gimnazijos veiklą reglamentuojančių dokumentų projektų kūrime;
   9. padeda spręsti mokinių ugdymosi ir elgesio problemas.
10. **BAIGIAMOSIOS NUOSTATOS**
11. Tėvų komiteto nuostatai gali būti keičiami tėvų komiteto iniciatyva, gimnazijos administracijos iniciatyva.
12. Tėvų komiteto atsistatydinimo atveju renkamas naujas tėvų komiteto narys vadovaujantis šiuose nuostatuose nustatyta rinkimų tvarka.

\_\_\_\_\_\_\_\_\_\_\_\_\_\_\_\_\_\_\_\_\_